เป็นวันช่วงก่อนตกไข่2 วัน ได้มีเพศสัมพันธ์กับแฟน โดยที่ตอนแรกแฟนไม่ได้ใส่ถุงยางอนามัย และได้สอดใส่เข้ามาซักพัก แต่สุดท้ายก็ได้เอาออกและไปใส่ถุงยางอนามัย แบบนี้ถึงจะมีแค่น้ำหล่อลื่นจะมีโอกาสท้องไหมคะ แต่ปกติแล้วกินยาคุมแบบรายเดือนอยู่ค่ะ แต่ช่วง 2 วันก่อนมีเพศสัมพันธ์กินยาไม่ตรงเวลาคือกินช้าไป 2 ชม.
สวัสดีค่ะ Mimie,หากทานยาคุมกำเนิดมาเกิน 7 วันแล้ว ก่อนที่จะมีเพศสัมพันธ์ ยาคุมกำเนิด ก็จะสามารถออกฤทธิ์ในการป้องกันการตั้งครรภ์ได้แล้ว โดยหากทานยาได้อย่างถูกต้อง จะช่วยป้องกันการตั้งครรภ์ได้มากกว่า 99% ส่วนการทานยาในเวลาที่ต่างกันประมาณ 2 ชั่วโมง ไม่ได้มีผลทำให้ประสิทธิภาพลดลงค่ะ ดังนั้น โอกาสในการตั้งครรภ์ก็จะถือว่ามีน้อยกว่า 1% ค่ะสำหรับการสอดใส่อวัยวะเพศในช่วงแรก โดยที่ยังไม่ได้ใส่ถุงยางอนามัย หากยังไม่ได้มีการหลั่งน้ำอสุจิเกิดขึ้น มีแค่น้ำหล่อลื่นออกมา โอกาสที่จะตั้งครรภ์ก็ไม่มีค่ะ เพราะในน้ำหล่อลื่นนั้น ไม่ได้มีอสุจิอยู่ ส่วนการมีเพศสัมพันธ์ต่อจนมีการหลั่งน้ำอสุจิเกิดขึ้น ก็จะมีโอกาสตั้งครรภ์ได้ แต่ยาคุมกำเนิดก็จะช่วยป้องกันการตั้งครรภ์ได้ดังกล่าวไป